Brittnau

Pri la komunumo 
 Brittnau (prononcu britnaŭ) estas komunumo en la distrikto Zofingo de Kantono Argovio, Svislando. Ĝi havis 3640 loĝantojn je la 31-a de decembro 2008.

 Geografio 
Brittnau situas ĉe la bordo de la rivero Wigger sude de la distriktĉefurbo Zofingo. En sudo kaj oriento la komunumo limas al Kantono Lucerno. La sur vasta teritorio disigita komunumo konsistas krom el la ĉefvilaĝo Brittnau mem el la vilaĝoj kaj setlejoj Bergacker, Bösenwil, Bötschishalden, Fennern, Geissbach, Leidenberg, Liebigen, Mättenwil, Schulerslehn, Sennhof, Rossweid, Weilern Grod kaj Wilacker.

 Najbaraj komunumoj 
La komunumo Brittnau limas en nordo al Strengelbach, en nordoriento al Zofingo, en oriento al Wikon (Kantono Lucerno), en sudo al Langnau ĉe Reiden (Kantono Lucerno), en sudokcidento al Pfaffnau (Kantono Lucerno), en okcidento al Murgenthal, kaj en nordokcidento al Vordemwald.

 Trafiko 
Brittnau situas flanke de la gravaj trafikvojoj. La komunumo estas ligita per du lokaj buslinioj, kiujn funkciigas Svisaj Federaciaj Fervojoj kun la urbo Zofingo kaj tiel konektita bone al la publika trafikreto.

La plej proksima alveturejo al la svisa aŭtovojo A2 troviĝas okcidente en distanco de nur 2 kilometroj.

 Historio 
La unua dokumenta mencio de Brittnau datiĝas el la jaro 893 kiel Pritinouva.

En mezepoko Brittnau apartenis al la Grafoj de Froburgo, kiuj vendis ĝin en la jaro 1299 al la Habsburgoj, kiuj ek de tiam posedis la altan jurisdikcion pri la loko. La malaltan jurisdikcion ili dividis kun la Senjoroj de Büttikon, kies residenco troviĝis en la Kastelo Wikon.

En la jaro 1415 la Svisa Ĵurkomunumo konkeris Argovion, kaj Brittnau fariĝis berna ĝis la Helveta Revolucio en la jaro 1798, kiam francaj trupoj liberigis Argovion de la berna servuteco. Brittnau estis tiam atribuita al la distrikto Zofingo de la nove kreita Kantono Argovio.

 Vidu ankaŭ 
 Brittnau-Wikon (stacidomo)

 Eksteraj ligiloj 
 Oficiala retejo de la komunumo Brittnau
 Brittnau en la Historia Leksikono de Svislando